**Pranešimas žiniasklaidai**

2025 m. kovo 17 d.

**Pristato užduočių knygą vaikams „Simio nuotykiai“ ir kviečia į renginius**

**Taip lengviau: greitasis skaitymas**

|  |
| --- |
| * **Pristatoma nauja užduočių knyga vaikams – „Simio nuotykiai“** * **Užduočių ir nuotykių knygoje pasakojama apie mergaitės ir jos šuniuko Simio nuotykius** * **„Simio nuotykius“ kūrė Lietuvoje gerai žinomos autorės, prisidėjusios ir prie kultinių knygų vaikams „Kakė Makė“** * **Kovą vyks interaktyvūs naujosios knygos pristatymo renginiai Vilniuje, Kaune ir Klaipėdoje** |

**Žinomos Lietuvos autorės pristato užduočių knygą vaikams – „Simio nuotykiai“. Knyga mažiesiems skaitytojams pasakoja apie smalsumą, tikrą draugystę ir ryšį. „Simio nuotykiai“ – tai spalvinga istorija, kurioje susipina smalsumas, draugystė ir mažuosius skaitytojus lavinančios užduotys. Knygos pristatymo renginiai kovo mėnesį vyks Vilniuje, Kaune ir Klaipėdoje, rašoma pranešime žiniasklaidai.**

Knygą, skirtą vaikams iki 7 metų, sukūrė dvi vaikų literatūros profesionalės – rašytoja Lina Matiukaitė ir iliustratorė Rasa Matukaitytė. L. Matiukaitė yra žinoma vaikų knygų autorė, o įspūdingos R. Matukaitytės iliustracijos puošia Lietuvoje itin populiarias „Kakės Makės“ knygas.

**Turtingas turinys**

„Užduočių knygutėje „Simio nuotykiai“ pasakojama smagi istorija apie mažos mergaitės nuotykius dideliame ir iššūkių kupiname pasaulyje. Ir tik knygos pabaigoje paaiškėja, kad išskirtiniai nuotykiai vyko ne kur kitur, tačiau jos pačios šeimos kieme“, – pasakoja istorijos autorė L. Matiukaitė.

Anot jos, „kurdami knygą siekėme, kad jos turinys ne tik įtraukiai supažindintų vaikus su naujausiomis technologijomis, bet ir lavintų jų smalsumą, skatintų drąsiai siekti svajonių, nebijoti iššūkių. Galiausiai, norėjosi mažiesiems smalsuoliams perteikti ir amžinas vertybes – svarbiausia gyvenime yra namai ir šeima.“

„Simio nuotykiuose“ pasakojama istorija iliustruota išskirtinio braižo R. Matukaitytės piešiniais.

Pasak kūrėjos, norėjosi, kad spalvingi piešiniai praturtintų tekstu pasakojamą istoriją. „Taip gimė mintis knygutę papildyti įvairiomis užduotimis ir jas sprendžiant vaikui leisti pačiam dalyvauti istorijos kūrime. Mažieji skaitytojai kviečiami paveikslėliuose ieškoti skirtumų, spalvinti, piešti, spręsti galvosūkius“, – atskleidžia iliustratorė R. Matukaitytė.

**Į pagalbą skuba Superbitas**

Knygoje mažieji skaitytojai susipažins su iš gyvūnų prieglaudos atkeliavusiu šuneliu Simiu ir smalsia mergaite. Jie drauge leidžiasi į nuotykių kupiną kelionę. Didžiausiu iššūkiu draugams tampa žygio metu stipraus vėjo nupūstas internetas. Bandant jį susigrąžinti draugams į pagalbą atkeliauja superherojus Superbitas. Pasak autorės, būtent „Simio nuotykiuose“ skaitytojai leidžiasi ir į pirmąją pažintį su šiuo nenugalimu kokybiško ryšio superherojumi.

Užduočių knygutės idėja gimė ką tik leidėjo statusą gavusios skaitmeninių paslaugų bendrovės „Bitė Lietuva“ darbuotojų galvose.

„Superbitas keliauja „Greitosios Bitės ryšio pagalbos“ automobiliu. Superbitas, taip pat kaip ir „Bitės“ tinklo komanda, nepailstamai dirba 24 val. per parą ištisus metus. Ir daro tą tam, kad net menkiausias ryšio sutrikimas būtų greitai identifikuotas ir pašalintas. Plėsdami „Bitės“ ryšio tinklą Lietuvoje daug dėmesio skiriame ne tik naujų ryšio bokštų įrengimui ar esamų atnaujinimui, bet prireikus – ir greitam gedimų šalinimui. Bet svarbiausia, galvojame apie žmones, kurie kasdien naudodamiesi kokybišku „Bitės“ ryšiu mokosi, pramogauja, dirba ir bendrauja su mylimais žmonėmis“, – sako Miglė Sabaitė, „Bitė Lietuva“ klientų aptarnavimo procesų ir operacijų vadovė.

Ji priduria, kad „tą galime užtikrinti, nes geras „Bitės“ ryšys yra pasiekiamas 99 proc. Lietuvos teritorijos.“

**Vyks knygos pristatymo renginiai**

Knyga „Simio nuotykiai“ bus pristatyta vaikams skirtuose nemokamuose interaktyviuose renginiuose Vilniuje, Kaune ir Klaipėdoje.

Pirmieji knygos pristatymai vyks jau kovo 22 d. Vilniaus „Akropolyje“ 13 val. ir 15 val. Kovo 29 d. mažieji tyrinėtojai laukiami Kauno „Megoje“ 12 val. ir 14 val. Kovo 30 d. interaktyvūs pristatymai vyks Klaipėdos „Akropolyje“ 13 val. ir 15 val.

Knygos pristatymo renginių metu vaikų lauks interaktyvūs knygelės skaitymai su muzikiniais intarpais, galimybė susitikti ir nusifotografuoti su Superbitu. Vaikai taip pat bus vaišinami saldėsiais ir apdovanojami dovanomis.

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, [Jaunius.Spakauskas@bite.lt](mailto:Jaunius.Spakauskas@bite.lt)